อี ดาแฮ

อี ดาแฮ หรือ ลี ดาแฮ (ชื่อเกิด บยอน ดาฮเย, เกิดวันที่ 19 เมษายน พ.ศ. 2527) เป็นนักแสดงชาวเกาหลีใต้ เธอมีผลงานออกรายการโทรทัศน์มากมายและเป็นที่รู้จักจากการแสดงซีรีส์เรื่องรักหมดใจยัยกะล่อน (My Girl)และกรีนโรส มรสุมหัวใจ

ประวัติ 
ลี ดาแฮและครอบครัวของเธอได้ย้ายไปยังซิดนีย์, ประเทศออสเตรเลีย เป็นระยะเวลา 5 ปีและได้สำเร็จการศึกษาจากโรงเรียนมัธยมหญิงเบอร์วูดที่ซิดนีย์ ก่อนที่เธอจะเดบิวต์เป็นนักแสดงในเกาหลี ปัจจุบันนี้เธออาศัยอยู่กับแม่ของเธอในโซลในขณะที่พ่อและพี่ชายของเธอยังคงอยู่ที่ซิดนีย์ ออสเตรเลีย นอกเหนือไปจากความสนใจด้านการแสดงแล้ว เธอยังมีความสนใจในการเต้นรำแบบโบราณของเกาหลีอีกด้วย โดยเธอได้แสดงต่อผู้ชมจำนวนหนึ่งที่ออสเตรเลียด้วย

ในปี 2551 ภายหลังจากยุน อึนเฮได้เซ็นสัญญากับตู้เย็นตระกูล Zipel ซัมซุงยังคงหาดาราที่จะมาเซ็นสัญญาต่อจากยุน อึนเฮเพื่อโปรโมตสินค้าตู้เย็นแช่กิมจิ  โดยมีลี ดาแฮและฮัน กาอินได้เซ็นสัญญาในเวลาต่อมา ลี ดาแฮ ยังได้แสดงซีรีส์แนวแอคชั่นในปี 2551 ในเรื่องตระกูลรักหักเหลี่ยมแค้น ได้แสดงร่วมกับยุน จุงฮุนและซง ซึงฮย็อน หลังจากนั้นไม่นานอี ดาแฮก็ได้เข้าห้องฉุกเฉิน หลังจากที่เธอล้มลงหมดสติเนื่องจากตารางงานที่แน่นประกอบกับการออกกำลังกายอย่างหนักที่ยิมส่งผลให้เกิดความเหนื่อยล้าอย่างมาก แต่อี ดาแฮก็ได้มีการประกาศเรื่องที่น่าตกใจอย่างมากเมื่อเธอได้ประกาศที่จะออกจากละครเรื่องนี้เนื่องจากปัญหาด้านสุขภาพในตอนที่ 40 ซึ่งจะออกอากาศในวันที่ 14 มกราคม โดย มิน ฮเยริน ซึ่งเป็นตัวละครที่อี ดาแฮแสดงนั้นในบทได้บอกว่าได้เดินทางไปศึกษาต่อยังสหรัฐอเมริกาแล้วทิ้งเพื่อนๆ รวมทั้งความหลังต่างๆ ไว้เบื้องหลังโดยเป็นผลให้ดาแฮออกจากละครเรื่องนี้ไปอย่างถาวร โดยในที่สุดก็ได้ฮวาง จุงอึม นักแสดงสาววัย 23 ปี มารับบทเป็นลูกสาวอัยการ ผู้ซึ่งในตอนท้ายจะได้แต่งงานกับบทของ ยุน จุงฮุน 

ในปี 2552 อี ดาแฮประสบความสำเร็จในหลายๆอย่าง เธอได้เดินทางไปพักผ่อนกับแม่ของเธอในเดือนมกราคม และได้ย้ายสังกัดเข้าไปยัง J. Tune Entertainment ซึ่งเป็นสังกัดเดียวกับเรน และได้เข้าร่วมเป็นนางแบบเดินแบบให้กับเสื้อผ้า Six to Five เสื้อผ้ายี่ห้อของเรน (Rain) ในฮ่องกง เธอยังเป็นแบบให้กับ Swarovski Spring/Summer Collection อีกด้วย  และเธอยังได้ถ่ายมิวสิกวิดีโอในเพลง "Dance For Two" กันนักแสดง,แรปเปอร์และนักร้องชาวไต้หวัน วิลเบอร์ แพน

อี ดาแฮทำงานอย่างหนักในการเดบิวต์ภาพยนตร์สามมิติเกาหลีเรื่องแรกของเธอเรื่อง 'Song of Spring' เธอได้แสดงร่วมกับ ลี ซุงแจและอา ซึงกิ โดยเธอรับบทเป็นนางเอกชื่อ อาร่า ซึ่งเป็นนักเต้น แต่ต่อมาภาพยนตร์เรื่องนี้ก็ได้ยกเลิกการสร้างเนื่องจากไม่มีงบประมาณ ทำให้ดาเฮไม่เคยแสดงภาพยนตร์มาถึงปัจจุบัน

และในปี2557 ดาเฮได้ย้ายเข้าสังกัด FNC Entertainment และได้มีผลงานละครเรื่อง Hotel King คู่กับ อี ดง-อุก ซึ่งเป็นการหวนกลับมาร่วมงานกันอีกครั้งในรอบเก้าปี

ผลงานทางโทรทัศน์

โทรทัศน์

มิวสิกวิดีโอ 
2552: "雙人舞" (Pas de Deux) โดย วิลเบอร์ แพน
2552: Today's Fortune โดย คิม ฮย็อนจุง (แสดงร่วมกับ แบก ซองฮย็อน)
2551: Memory โดย คิม บอมซู (แสดงร่วมกับ ฮย็อน บิน)
2550: I Love Rock'n Roll โดยอี ดาแฮ

ผลงานเพลง 
2551: Can, Can, Can! (เพลงสำหรับตู้แช่กิมจิ Samsung Hauzen)
2550: I Love Rock'n Roll (เวอร์ชันภาษาเกาหลี)
2549: If You are Willing To (ดิจิทัลซิงเกิลจากซีรีส์ รักหมดใจยัยกะล่อน ที่เธอร้องในตอนที่ 4)

โฆษณา 
Greencard CF
J Polack clothing
Hauzen CF
Hummings CF
Amore Pacific - V=B Program CF
Venus CF
Dentrala CF
BC TOP Card CF
Hoban CF
Hercyna CF
Samsung Kimchi Refrigerator CF
Beyond FAIL CF
BBK life electric - Soymilk (Chinese CF)

รางวัล 
2011 Korean Cultural Entertainment Award: Best Actress Award (Miss Ripley)
2010 China Fashion Awards: Asian Fashionista2010 KBS Drama Awards: Best Couple กับ จอง ฮยอก (แทกิล ยอดพยัคฆ์นักล่า)2009 Asia Model Festival Awards: Popular Star Award2007 KBS Drama Awards: Excellence Award - Mini Series (คุณชายไฮโซกับคุณหนูโอท็อป)2006 SBS Drama Awards: Top 10 Stars (กรีนโรส มรสุมหัวใจ และ รักหมดใจยัยกะล่อน)2005 SBS Drama Awards: Excellence Award - Drama Special (กรีนโรส มรสุมหัวใจ และ รักหมดใจยัยกะล่อน)2005 Baeksang Arts Awards: Best New Actress for TV (Lotus Flower Fairy)2004 MBC Drama Awards:' Best New Actress (Lotus Flower Fairy'')

อ้างอิง

นักแสดงหญิงชาวเกาหลีใต้
นักร้องเกาหลีใต้
บุคคลจากโซล
ศิลปินสังกัดเอฟเอ็นซีเอนเตอร์เทนเมนต์